b'\n_START_ARTICLE_\nPolkka\n_START_SECTION_\nAskelikko\n_START_PARAGRAPH_\nNs. suomalaisessa polkassa paino on p\xc3\xa4\xc3\xa4osin p\xc3\xa4ki\xc3\xb6iden varassa. Polvet pysyv\xc3\xa4t tanssissa melko suorina, nilkoista sen sijaan joustetaan voimakkaasti._NEWLINE_Tahdissa on nelj\xc3\xa4 iskua. Perusaskelikko alkaa tasahypyll\xc3\xa4, sit\xc3\xa4 seuraa vuorotellen vasemman ja sitten oikean jalan askel ja ponnistus hyppyyn. Nelj\xc3\xa4nnell\xc3\xa4 iskulla ollaan ilmassa ja hyppy p\xc3\xa4\xc3\xa4ttyy tasajalka-alastuloon seuraavalla ykk\xc3\xb6siskulla. Suomalaisen polkan yleisilme on aika pysty, ja vaikka siin\xc3\xa4 voidaankin edet\xc3\xa4 vauhdikkaasti, sit\xc3\xa4 voidaan tanssia matkustamatta tilassa, siis paikalla pysyen, tosin kuin monia muita polkkavariaatioita. Suomalaisen polkan askelikko ei ole korkea, mutta siin\xc3\xa4 on silti selv\xc3\xa4 ponnistus._NEWLINE_Tilassa liikkuminen tapahtuu siten, ett\xc3\xa4 jompikumpi kylki on menosuuntaa kohti. Parittain tanssittaessa tilassa liikutaan tavallisesti tanssisuuntaan eli vastap\xc3\xa4iv\xc3\xa4\xc3\xa4n. My\xc3\xb6s my\xc3\xb6t\xc3\xa4p\xc3\xa4iv\xc3\xa4\xc3\xa4n voidaan liikkua; silloin on kyse "savolaisesta polkasta"._NEWLINE_Suomessa tanssitaan my\xc3\xb6s ruotsinkielisen perinteen mukaisesti. T\xc3\xa4ll\xc3\xb6in yleisilme on tilassa matkustavampi, sill\xc3\xa4 laukka-askelikon eri variaatiot muodostavat t\xc3\xa4llaisen polkkatyylin perustan.\n_START_SECTION_\nKilpailut\n_START_PARAGRAPH_\nPolkantanssin SM -kilpailujen j\xc3\xa4rjest\xc3\xa4misoikeus on Polkkaralli -yhdistyksell\xc3\xa4. Ensimm\xc3\xa4iset polkantanssin SM-kilpailut j\xc3\xa4rjestettiin vuonna 1972 Varsinais-Suomessa. My\xc3\xb6hemmin kilpailuja on j\xc3\xa4rjestetty useilla paikkakunnilla, viimeksi Tuusulassa 2007._NEWLINE_Vuonna 2008 Polkantanssin SM-kilpailut j\xc3\xa4rjestettiin Jokioisilla.'